पाएं अपने शहर की ताज़ा ख़बरें और फ्री ई-पेपरडाउनलोड करें
शहर में दो टैंकर रोजाना पानी विभिन्न मोहल्लों में सप्लाय किया जाएगा, ताकि रहवासियों को परेशानी ना आए। इसका बीड़ा विधायक वीरसिंह भूरिया ने उठाया है। उनके द्वारा पूर्व में विधायक निधि से दिए गए टैंकरों का इस्तेमाल मोहल्लों में पानी देने के लिए किया जाएगा।
इस सुविधा की शुरुआत बुधवार से की गई। विधायक भूरिया ने बताया नगरीय क्षेत्र के हर मोहल्लाें में रोजाना यह टैंकर पानी लेकर पहुंचेंगे और पानी बांटेंगे। रोजाना दो टैंकर पानी बांटा जाएगा। भूरिया द्वारा तीन वर्षों से गर्मी के सीजन में यह कार्य किया जा रहा है। नगर वासियों को पेयजल सुलभता से मिल सके इसके लिए भूरिया ने पार्षदों को निर्देशित किया है।
गौरतलब है कि नगर में एक दिन छोड़कर पेयजल प्रदाय किया जा रहा है। इन टैंकरों से मिलने वाले पानी से काफी हद तक लोगों को राहत मिलेगी। पार्षद लक्ष्मण राठौड़, राजेश जैन, कादर शेख, पूर्व पार्षद सुधीर भाबोर, श्रीमंत अरोरा, युवा नेता मसूल भूरिया मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn